Kamu bisa jelasin ke aku soal George Gershwin dalam bahasa jawa?

George Gershwin () inggih punika komponis lan penulis lagu asal Amérikah Sarékat. Sapèrangan ageng saking sadaya karyanipun dipundamel sesarengan kaliyan kangmasipun, panulis lirik Ira Gershwin. George Gershwin nyerat karya musik kanggé téater Broadway lan gedung konsèr musik klasik ing Éropa, lan ugi suksès minangka panulis lagu pop.

Karya musik Gershwin asring dipun-ginakaken minangka musik latar filem layar lébar lan sérial drama televisi. Kajawi punika, sapérangan lagu ciptaan Gershwin dados lagu jazz standar. Penyanyi jazz Ella Fitzgerald kaliyan penulis aransemen Nelson Riddle ngrekam sajumlah lagu ciptaan Gershwin ingkang dipunkemas ing salebeting album Gershwin Songbook (1959). Kajawi punika, taksih kathah musisi lan penyanyi sanès ingkang ngrekam karya-karya Gershwin, antawisipun: John Coltrane, Frank Sinatra, Billie Holiday, Miles Davis, Herbie Hancock, Judy Garland, Nina Simone, John Fahey, lan Sting.